દશાઓ જોઈએ તો, જીવનમાં શરૂઆતના તબક્કે સૂર્ય અને ચંદ્રની મહાદશાઓ જીવનનો શરુઆતી સંઘર્ષ દર્શાવે છે, જાતક પોતાને સાબિત કરવા અને પડકારજનક સ્થિતિમાં મહેનતથી બહાર આવવા સતત પ્રયત્ન કરે છે. મંગળની દશામાં જીવનના મહત્વના અનુભવો લે છે, મોટેભાગે આ અનુભવો અચાનક બદલાતી પરિસ્થિતિઓના જ હોય છે. રાહુની મહાદશામાં તેઓ જીવનમાં અનેક સંભાવનાઓ જુએ છે અને પછી આવતી ગુરુની દશામાં તેઓ પ્રગતિ નિશ્ચિત કરે છે. જીવન દરમિયાન કોઈ એક કાર્યમાં તેમનો અનુભવ ખૂબ કીમતી હોય છે, તેમ ચોક્કસ કહી શકાય.